|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 27** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОТА | | | |
| Наставна јединица: | **Вежба 7:** Размножавање биљака помоћу листова | | | |
| Тип часа: | Вежба | | | |
| Циљ часа: | * Ученици ће се на практичном примеру упознати са вегетативним размножавање биљака | | | |
| Очекивани исходи: | На крају часа ученик ће бити у стању да:   * Објасни како долази до вегетативног размножавања биљака * Докаже да се биљке вегетативно размножавају | | | |
| Облик рада: | Фронтални, индивидуални, у групи | | | |
| Наставне методе: | Монолошко-дијалошка, практичан рад | | | |
| Наставна средства: | Уџбеник, лист сансеверије (сабљице) или афричке љубичице, маказе, пет пластичних чаша са песком, саксија са земљом, вода за заливање | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута ):**  Наставник проверава домаћи задатак и резултате вежбе коју су ученици радили код куће.  **Главни део (25 минута):**  Наставник дели ученике на неколико група и даје им следећа упутства:   1. Лист сабљице исеци на пет делова дужине од око пет центиметара (или откини пет листова афричке љубичице). 2. Делове сансеверије положи на папир и остави на радном столу 24 часа како би пресечене површине листова засушиле. 3. У пет пластичних чаша сипај песак и залиј га водом да би био влажан. 4. По један део листа сансеверије забоди до пола у сваку чашу са влажним песком и оставити на топлом светлом месту. Уколико за експеримент користиш афричку љубичицу, онда у песак затрпај лисну дршку и једну трећину листа. 5. Води рачуна да песак буде влажан, зато заливај чаше сваки други дан. 6. После једне до две недеље, лагано извуци лист из песка и провери да ли је на њему почео да се развија корен. 7. Уколико је на листу почео да се развија корен, засади лист у саксију са земљом.   **Завршни део (10 минута):**  Наставник разговара са ученицима и наводи их на очекивани закључак: Захваљујући способности вегетативног размножавања, од једне биљке, без полних органа, без опрашивања и оплођења, за релативно кратко време можемо добити нове биљке. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |