|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 63** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЖИВОТНА СРЕДИНА | | | |
| Наставна јединица: | **Вежба 13: Направи хранилицу за птице** | | | |
| Тип часа: | Вежба | | | |
| Циљ часа: | * Ученици на практичном примеру примењују знања везана за птице њиховог краја | | | |
| Очекивани исходи: | На крају часа ученик ће бити у стању да:   * Објасни начин заштите птица свога краја | | | |
| Облик рада: | Фронтални, индивидуални, по групама | | | |
| Наставне методе: | Монолошко-дијалошка, метода практичног рада | | | |
| Наставна средства: | Уџбеник, пластична флаша од 1,5 литара, канап, маказе, смеша сировог семена | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута ):**  Наставник објашњава циљ данашње вежбе.  **Главни део (30 минута):**  Наставник објашњава поступак рада:  1. У присуству старије особе исеци овалан отвор на пластичној флаши око пет центиметара изнад њеног дна. Испод отвора, провуци дрвену оловку или неку грану кроз флашу тако да она извирује испод отвора. Тако ће птица имати где да слети.  2. Флашу увежи канапом за дрво тако да чеп буде са горње стране (или канап омотај око отвора флаше па га завежи за грану дрвета).  3. Напуни хранилицу семењем до отвора и посматрај птице које слећу на хранилицу. Уколико си у могућности, фотографиши их. Уколико приметиш да птице не слећу на хранилицу, помери је на неко друго, мирније место на дрвету.  4. Води рачуна да увек има довољно семена у хранилици. Када птице поједу семенке, додај храну кроз чеп са горње стране.  5. Наредних десет дана у свеску бележи које птице су слетале на хранилицу и фотографиши их. Ако не знаш називе неких птица, замоли одраслу особу да ти помогне или покажи фотографију наставнику и он/она ће ти рећи назив птице.  6. Од фотографија које забележиш направи презентацију у којој ће испод сваке слике писати назив и кратак опис сваке птице. Представи своја запажања одељењу.  **Завршни део (10 минута):**  Наставник наводи ученике да закључе да: Човек може да помогне птицама да се прилагоде условима живота у насељеним местима. Хранилицом смо помогли птицама станарицама да лакше преживе зиму. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |