|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 1** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОТА | | | |
| Наставна јединица: | **Жива бића, нежива природа и биологија** | | | |
| Тип часа: | Обрада | | | |
| Циљ часа: | * Упознавање ученика са биологијом као науком и представљање плана и програма рада * Упознавање са структуром уџбеника | | | |
| Очекивани исходи: | На крају часа ученик ће бити у стању да:   * објасни шта изучава биологија * објасни значај биологије као науке * наведу примере живе и неживе природе | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна | | | |
| Наставна средства: | Уџбеник, прилог | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (15 минута ):**  Наставник се представља, а затим и ученици кроз игру упознавања.  Ученици стану у круг. Прва особа кликне прстима леве руке, каже своје име и презиме и омиљену животињу (нпр. Ја сам Петра Петровић и волим псе.). Затим кликне прстима десне руке, чиме даје знак особи са своје десне стране да се представи и каже своју омиљену животињу, након што понови име и презиме претходне особе и његову/њену омиљену животињу (нпр. Она је Петра Петровић и воли псе, а ја сам Милан Милановић и волим папагаје.). Игра се наставља на исти начин док се круг не затвори.  **Главни део (25 минута):**  Наставник пита ученике да ли су чули за живу и неживу природу и из којих предмета (*Свет око нас, Природа и друштво*). Позива их да наведу примере живе, односно неживе природе.  Наставник на табли исписује:  ***BIOS (живот) + LOGOS (наука) = БИОЛОГИЈА***  ...и наводи ученике да из „једначине” која је написана покушају сами да дефинишу биологију као науку о живим бићима, односно науку о живом свету који је свуда око нас.  Наставник се надовезује питањем како се зову научници који се баве биологијом. Као помоћ на табли да пише измешана слова (нпр. ***Л О Б З И О И***) и тражи од ученика да слова поређају у исправну реч.  Наставник укратко објашњава чиме се све биолози баве и на које начине долазе до важних сазнања која могу да утичу на наш свакодневни живот, али и на нашу будућност. Илуструје примерима из уџбеника (други пасус испод наслова *Шта је биологија и чему нам она служи?* на страни 4).  Наставник упућује ученике на садржаје уџбеника и упознаје ученике са садржајима предмета о којима ће учити у петом разреду.  Ученици добијају по један примерак слике за бојење (**прилог)**. Раде у паровима – А и Б.  А ученици имају задатак да на слици обоје оно што припада живој, а Б ученици све што припада неживој природи. Пошто заврше, размењују папире и коментаришу боје живе и неживе природе.  Наставник проверава фронтално и наводи ученике да уоче да риба плива у води, да велики медвед прелази поток, а мали медведи седе на камењу, да су у позадини гљиве и крошње дрвећа, као и на то да сами закључе да су жива и нежива природа тесно повезане и да једна без друге не могу.  Наставник упућује ученике на сегмент ***Да појаснимо***, у уџбенику на страни 8 где је на занимљив начин описано како да знамо да ли је нешто живо биће.  **Завршни део (5 минута):**  Наставник задаје ученицима да за домаћи задатак ураде вежбу ***Биокутак*** на страни 5 у уџбенику и појашњава им шта се од њих очекује. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

**Прилог**

![A picture containing linedrawing, map, text

Description automatically generated]()

![A picture containing linedrawing, map, text

Description automatically generated]()