|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 55** | | ОДЕЉЕЊЕ**:** | | ДАТУМ**:** |
| Наставна тема: | ЧОВЕК И ЖИВОТНА СРЕДИНА | | | |
| Наставна јединица: | **Жива бића из човековог непосредног окружења** | | | |
| Тип часа: | Обрада | | | |
| Циљ часа: | * Ученици се упознају са живим бићима из човековог окружења | | | |
| Очекивани исходи: | На крају часа ученик ће бити у стању да:   * Објасни разлике између градске и сеоске средине * Објасни како су се организми прилагодили животу близу човеку | | | |
| Облик рада: | Фронтални, индивидуални, рад у пару | | | |
| Наставне методе: | Монолошко-дијалошка, метода писања | | | |
| Наставна средства: | Уџбеник, | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (10 минута ):**  Наставник враћа тест ученицима, коментарише како су га ученици урадили и уписује оцене у дневник.  Наставник започиње обраду лекције разговором о томе по чему се човек разликује од осталих живих бића и како је своју животну средину прилагодио својим потребама.  **Главни део (25 минута):**  Наставник подстиче ученике да се присете назива двеју животних средина у којима живе људи, а о којима су учили у нижим разредима из природе и друштва. Пита их да ли се сећају од чега зависи да ли ће се нека средина описати као градска или као сеоска средина. Уколико се не сећају, наставник објашњава шта је густина насељености.Напише на табли наслов ***ГРАДСКА И СЕОСКА СРЕДИНА – РАЗЛИКЕ****.* Нацрта табелу испод и позове ученике да је прецртају.   |  |  |  | | --- | --- | --- | |  | **Градска средина** | **Сеоска средина** | | **типови насеља** |  |  | | **број становника** |  |  | | **степен измењености животне околине** |  |  |   Пита их да ли су некада били у селу (ако ученици којима предајете живе у граду), односно у граду (уколико живе у селу). Позове их да упореде животне околине у њима и да вам кажу где је степен измењености животне околине већи, а где мањи. Упише одговоре у одговарајућа поља у табели.  Пошто су ова два одговора уписана, наставник упути ученике на трећи пасус у уџбенику на **страни 134**. Напомене им да се **завршава** на **страни 135**. Каже им да га прочитају и допуне табелу траженим одговорима. Каже им да раде индивидуално и да, пошто заврше, упореде своје одговоре са одговорима ученика до себе. Проверу наставник уради фронтално.  Пита ученике да ли у њиховој средини, осим човека, живе и нека друга жива бића. Позове их да му наброје нека од њих и нагласи да су се она прилагодиле животу са човеком у измењеној средини.  Наставник покаже ученицима поднаслов *Како су се жива бића прилагодила животу у градовима?* у уџбенику на **страни 135** и позове једног ученика да га прочита наглас. Каже им да га препишу у свеске. Напише га на табли. Упути их на први пасус испод датог поднаслова и тражи да у њему, свако за себе, пронађу и подвуку неке од разлога због којих велики број животиња није могао да опстане уз човека у градској средини. У међувремену, на табли напише реченицу коју ће ученици допунити током провере, коју ћете урадити фронтално:  **Велики број живих бића није опстао уз човека у градској средини због б \_\_\_\_\_\_\_\_\_\_\_\_\_\_\_,**  **з , измењене к и н хране.**  Пошто је попуне на табли, наставник им каже да препишу реченицу у своје свеске.Пита их да ли су неке животиње ипак успеле да опстану у градским срединама и тражите да наведу неке примере.  Упути ученике на други и трећи пасус у уџбенику на **странама 135 и 136** (до инсеката) и каже им да у њима пронађу и заокруже називе животиња које се најчешће виђају у градским срединама, али и другим насељеним местима.Пре него што почну да их траже, скрене им пажњу да не читају цео текст, већ да се фокусирају само на истакнуте (болдоване) речи.  Наставник на табли напише следећу реченицу, коју ће ученици допунити током фронталне провере.  ***Најпознатије животиње које су ипак опстале у градским срединама су***  ***г , домаћи в , р ,с миш, сиви п и домаћи м .***  Пошто је попуне на табли, каже им да препишу реченицу у своје свеске.  Наставник укратко објасни ученицима на који начин су се дате животиње прилагодиле условима живота у градској средини (нпр. птице), односно које адаптације (нпр. код мишева и пацова) су им омогућиле опстанак у градовима. Док објашњава, на табли пише називе животиња (један испод другог), са карактеристичним описима у продужетку. На пример:  ***Голуб – гнезди се на зградама и солитерима, испод стрехе, навикнут на храну коју му бацају људи.***  Ученици их пишу у својим свескама.  Наставник пита ученике које инсекте виђају у средини у којој живе, затим напише на табли питања испод и каже им да их препишу.   1. ***Зашто инсектима попут муве, бубашвабе и комарца одговара градска средина?*** 2. ***Шта је комарцу потребно да би могао успешно да се размножава?*** 3. ***Која градска места представљају оазу за комарце и зашто?***   Наставник их упути их на последњи пасус у уџбенику на **страни 136** који се односи на **инсекте**. Каже им да га прочитају и писмено одговоре на дата питања у пару. Проверу наставник уради фронтално.  Наставник пита ученике да ли у градским срединама, осим животиња, живе и неке биљке. Упути их, затим, на пасус изнад слике кућних биљака у уџбенику на **страни 137** и каже им да у њему, свако за себе, заокружи називе биљака које најчешће расту у градским срединама. Напомене им да се фокусирају само на истакнуте (болдоване) речи.Пошто заврше, позове их да их прочитају наглас (сваки назив биљке други ученик). У наставку им усмено поставља питања испод, једно по једно, и враћа их на пасус изнад слике кућних биљака да у њему пронађу одговоре.   1. Где се могу видети украсне биљке? 2. Зашто их људи саде? 3. Какву корист имамо од дрвећа које садимо? 4. Зашто биљке попут маслачка, беле раде, детелине и траве која се редовно коси опстају у градским срединама?   Наставник пита ученике да ли су чули за израз **рурална средина**. Уколико нису, објасни им шта је рурална средина. Каже им да се већина животиња које живе у граду може пронаћи и на селу, али да су биљке и животиње у руралним срединама разноврсније. Упути их на трећи ред у табели коју су попуњавали на почетку обраде ове лекције (разлике између градске и сеоске средине) и питај их да ли знају зашто је биљни и животињски свет у сеоској средини разноврснији. Уколико се не сете, наставник одговорите на то питање. Пита их (или им објасни) за какве потребе човек гаји биљке на њивама и каква је корист ливада и шума за живот животиња, те наводи врсте животиња које су се самостално прилагодиле животу уз људе, а које се чешће могу срести у сеоској средини него у градској. Наставник пита ученике како се зову животиње које је човек припитомио и које гаји хиљадама година. Тражи да му наведу неке. Подсети их за шта су људи некада користили домаће животиње. Подстакне их да му наведу за шта човек користи домаће животиње данас. Пита их чиме се човек храни, од чега се израђују обућа и одећа и сл. Нагласи да су пас и мачка такође домаће животиње. Наставник заврши обраду лекције освртом на дивље животиње које нису могле да се прилагоде животу у градовима, али се ипак могу наћи у близини мањих сеоских средина. Каже им у којим деловима Србије живи мрки медвед. Пита их зашто су ове животиње активне углавном ноћу и објасни им зашто оне долазе у насељена места .  **Завршни део (10 минута):**  Наставник даје домаћи задатак:   1. Урадити вежбу по упутствима која су дата у боксу ***Биокутак: Проучи, па закључи!*** на **страни 139**. 2. Урадити задатке у делу ***Хоћу да знам, зато сам/а резимирам!*** – **страна 140** у уџбенику. 3. Исећи и донети за следећи час црвене и зелене картоне облика круга пречника 10cm | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |

***Одговори****:*

|  |  |  |
| --- | --- | --- |
|  | **Градска средина** | **Сеоска средина** |
| **типови насеља** | *градска насеља, варошице, градови, велеградови* | *села, засеоци* |
| **број становника** | *велики* | *мали* |
| **степен измењености животне околине** | *већи* | *мањи* |

**Решења:** *буке, загађења, климе, недостатка*

***Решења****:голуб, врабац, рода, слепи миш, сиви пацов, домаћи миш*

***Одговори****:*

1. *Због изобиља хране и мањка природних непријатеља.*
2. *Потребне су му храна (крв птица и сисара) и стајаћа вода.*
3. *Места где се задржава вода после кише, зато што у таквим (краткотрајним) барама не могу да опстану њихови предатори.*