|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 34** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОТА | | | |
| Наставна јединица: | **Промене кроз које човек пролази током развића** | | | |
| Тип часа: | Обрада | | | |
| Циљ часа: | * Ученици се упознају са променама кроз које човек пролази током развића и пубертета | | | |
| Очекивани исходи: | На крају часа ученик ће бити у стању да:   * Објасни развојне фазе човека * Објасни промене у пубертету човека | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, метода писања | | | |
| Наставна средства: | Уџбеник, пакпапир А1 формат, маркери разних боја | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (15 минута ):**  Ученици записују своја опажања у табелу везано за претходну вежбу. Цртају различите фазе клијања пасуља. Наставник са ученицима разговара о променама које су се десиле.  Пре почетка часа, на зидове учионице наставник причврсти папире А1 формата које је унапред припремио тако што је на првом написао ЗНАМ, на другом ВОЛЕО/ЛА БИХ ДА ЗНАМ, на трећем САЗНАО/ЛА САМ, а на четвртом НИЈЕ МИ ЈАСНО. Наслови треба да буду написани у облику графита (ученици могу да их испишу). Папири треба да остану на зидовима неколико часова, као подсетник.  **Главни део (25 минута):**  Наставник на табли напише наслов - ***РАЗВИЋЕ ЧОВЕКА***. Каже ученицима да у својим свескама, на две стране, нацртају табелу са истим пољима која је наставник обележио на папирима на зиду. Даје им два минута да размисле и са учеником до себе усмено поделе све оно што већ знају о развићу човека. Каже им да све идеје које су поделили запишу у поље **Знам** у својим табелама. Даје им, затим, још два минута да се договоре шта би волели да сазнају о развићу човека и каже им да то запишу у поље **Волео/ла бих да** **знам** у својим табелама.  Пошто заврше, позива их да се у оквиру парова договоре ко ће да буде А, а ко Б. На знак *крени*, ученици А маркерима пишу идеје на папиру на зиду учионице у чијем наслову је реч ЗНАМ, а парови Б на папиру у чијем наслову су речи ВОЛЕО/ЛА БИХ ДА ЗНАМ. Наставник очекује да ученици буду креативни и да своје идеје пишу у облику једноставних графита.  Када су ***графити*** на ова два папира написани, наставник позива једног ученика да прочита садржај првог папира. Ако се неке идеје понављају, заокружи их јер је то знак да више њих зна исте ствари. Обавезно то истиче и похваљује. Исто уради и са садржајем другог папира. Ако се оно што желе да сазнају више пута понавља, то је знак да више њих нешто не зна, а жели да сазна. И то похвали. Како не би нешто пропустио, допуни овај папир питањима која ученици нису поставили, а важна су. Објасни им да су то питања на која би он желео да добије одговор.  У наставку, наставник упућује ученике на кључне речи, текст и слику трудноће у уџбенику на **страни 65**,и **слику која илуструје промене на људском телу током живота** на **страни 66**.Даје им 5 до 10 минута да на брзину „скенирају” речи, текст и слике на датим странама и у пару пронађу одговоре на питања која се налазе на папиру ВОЛЕО/ЛА БИХ ДА ЗНАМ (не у свесци). Одговоре записују у поље САЗНАО/ЛА САМ у табели у својим свескама. Пошто заврше, наставник проверу уради фронтално. Чита питања наглас и тражи да на свако одговори други ученик, односно да га напише на папиру на зиду у чијем је наслову САЗНАО/ЛА САМ. Остали слушају, допуњавају и исправљају евентуалне грешке.  Објашњава ученицима **Шта се дешава са нашим телом у пубертету?** и када он обично почиње код дечака, а када код девојчица. Упућује их на **табелу 1.4** у уџбенику на **страни 67**.Даје им неколико минута да у пару упореде промене код мушког и женског пола и наведу које су промене заједничке за оба пола, а које су специфичне за сваки пол засебно. Каже им да сами прочитају објашњење за менструални циклус у уџбенику на **страни 66**. Проверу наставник ради фронтално. Кад буде реч о менструацији, објашњава на колико дана се јавља и колико обично траје. Каже им да погледају **слике** у уџбенику на **страни 67** које илуструју **психичке и социјалне промене** које се дешавају у пубертету. Наводи их да сами препознају психичке и социјалне проблеме које имају дечаци и девојчице у пубертету. **Поставља им следећа или слична питања**:  1. Шта видите на првој слици?  2. Да ли они радије проводе време са родитељима/одраслима или са вршњацима? Да ли им је више стало до мишљења родитеља или вршњака?  3. Како изгледа дечак у плавој мајици, на другој слици? О чему размишља? Какве проблеме има?  4. Ко би могла да буде жена која се обраћа дечаку или девојчици? Да ли изгледају као да их занима шта она има да каже?  5. Како изгледа дечак у зеленом џемперу?  6. Какве проблеме има девојчица која држи књигу? Може ли да се сконцентрише на учење?  7. Да ли код себе примећујеш неке од ових промена? Које?  На крају наставник затражи да понове све психичке и социјалне промене које су кроз одговоре на питања дефинисали. У оквиру дела **Шта се дешава након пубертета?** наставникзаокружи причу о развићу човека кратким објашњењем одраслог доба и старости – шта их карактерише и до када трају.  **Завршни део (5 минута):**  Наставник се врати на све одговоре ученика и позива их да у поље НИЈЕ МИ ЈАСНО у табели у својим свескама запишу, а затим му кажу шта им није јасно. Запише то на папиру на зиду у чијем је наслову НИЈЕ МИ ЈАСНО. Пита ученике да ли неко од њих може да одговори на дата питања. Уколико не, објасни им.  Наставник задаје домаћи задатак у делу ***Хоћу да знам, зато сам/а резимирам!* – страна 69** у уџбенику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |