|  |  |  |  |  |
| --- | --- | --- | --- | --- |
| ПРЕДМЕТ: **БИОЛОГИЈА** | | | | |
| УЏБЕНИК: **Биологија за 5. разред основне школе** | | | ИЗДАВАЧ: **Дата Статус** | |
| НАСТАВНИК**:** | | | | |
| ЧАС БРОЈ**: 2** | | ОДЕЉЕЊЕ**:** | | ДАТУМ**:** |
| Наставна тема: | ПОРЕКЛО И РАЗНОВРСНОСТ ЖИВОТА | | | |
| Наставна јединица: | **Основне особине живих бића** | | | |
| Тип часа: | Обрада | | | |
| Циљ часа: | * Упознавање ученика са основним особинама живих бића | | | |
| Очекивани исходи: | На крају часа ученик ће бити у стању да:   * наведе основне особине живих бића * укратко објасни основне особине живих бића | | | |
| Облик рада: | Фронтални, индивидуални | | | |
| Наставне методе: | Монолошко-дијалошка, илустративна | | | |
| Наставна средства: | Уџбеник | | | |
| Међупредметне компетенције | Компетенција за учење, комуникација, сарадња | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део (5 минута ):**  Наставник се проверава домаћи задатак.  **Главни део (35 минута):**  Наставник на табли пиши непотпуну реченицу: ***Жива \_\_\_\_\_\_\_\_\_\_\_ су свуда \_\_\_\_\_\_\_\_\_\_\_ нас.***  ... и позоива ученике да је допуне по смислу (прва реч је *бића,* а друга *око*). Подстиче их да размисле и кажу која жива бића имају код куће, а која свакодневно виђају изван куће.  Наставник на табли пише наслов ***ОСНОВНЕ ОСОБИНЕ ЖИВИХ БИЋА*** и упућује ученике на први пасус у уџбенику на страни 6. За сваку особину наставник на табли исписује 6 повезнице и питањима постиче ученике на закључке.  ***1. Ћелијска грађа: основна јединица – грађа – функција – ћелија***  Ученици сами формулишу реченицу да је ћелија основна јединица грађе и функције живих бића и записују је у свесци. У наставку наставник објашњава да, иако се не може видети голим оком, свака ћелија у организму дише, расте, размножава се и размењује са околином.  ***2. Размена супстанци: исхрана – дисање – излучивање***  Ово својство наставник уводи кроз разговор и допуњавање реченица. На табли записује реченице, једну по једну, изговарајући их наглас. После сваке написане реченице поставља питања на основу којих ученици допуњавају реченице.  Наставник поставља питање шта жива бића морају да раде да би опстала (упућује их на речи из повезнице)?и тражи да ученици допуне реченицу:  ***Сва жива бића морају да се \_\_\_\_\_\_\_\_\_\_\_ и \_\_\_\_\_\_\_\_\_\_\_.*** (*Да се хране и дишу.*)  Наставник поставља питање како се зове избацивање непотребних и штетних супстанци из организма? и упућује ученикена повезницу. Ученици допуњују реченицу.  ***Све штетне суспстанце које настају у организму приликом обављања животних функција морају да се избаце и то се назива \_\_\_\_\_\_\_\_\_\_\_.*** (*Излучивање.*)  ***3. Раст и развој: једноћелијска жива бића – раст – вишећелијска жива бића – развој***  На табли наставник пише следеће две реченице и позива ученике на основу повезница, заокруже ону подвучену реч за коју мисле да је тачна:  1. ***Жива бића која се састоје из једне ћелије расту / се развијају.***  2. ***Жива бића која се састоје из више ћелија расту / се развијају.***  У наставку им објашњава разлике између раста и развоја.  ***4. Надражљивост: драж – утицај спољашње/унутрашње средине – промена температуре, светлост, додир, звук, мирис итд.***  Наставник објашњава ученицима да свако живо биће има способност да реагује на неке утицаје из спољашње или унутрашње средине која му помаже да се прилагоди променама које се дешавају око њега или у њему и тако опстане.  На табли пише ***Надражљивост је…***и тражи од ученика да усмено допуне оним што су управо чули (*способност живих бића да реагују на неке утицаје из спољашње или унутрашње средине*) и то запишу у свеске*.*  Наставник прстом показује на реч *драж* и пита ученике како се једним именом зову ти утицаји (дражи). Ученици допуњују претходну реченицу  *... или унутрашње средине који се једним именом називају драж.*  Наставник позива ученике да наведу примере дражи из њиховог свакодневног живота.  Наставник на табли пише следећу повезницу:  ***5. Кретање и покретљивост: трчање, летење, ходање, пузање – покретање биљака услед ветра, окретање листова и цвета према сунцу***  Објашњава да се сва жива бића крећу, нека активно, попут животиња, а нека се само покрећу, као на пример биљке и позива ученике да кажу које речи из повезнице се односе на кретање, а које на покретљивост.  ***6. Размножавање: остављање потомства – старење – умирање***  Наставник наглашава да је одлика свих живих бића да се размножавају јер је то једини начин да живи свет опстане. На табли записује реченицу и подстиче ученике да је допуне, уз помоћ повезница:  ***Размножавање је остављање \_\_\_\_\_\_\_\_\_\_\_ који личе на своје родитеље; свим живим бићима је заједничко \_\_\_\_\_\_\_\_\_\_\_ и \_\_\_\_\_\_\_\_\_\_\_.*** *(потомства, старење, умирање)*  **Завршни део (5 минута):**   * Наставник заокружује час објашњавајући ученицима правило **5 пРстију**. * Најављује вежбу за следећи час и тражи од ученика да на следећи час донесу неколико опалих листова различитих врста биљака и перо птице. * Наставник задаје ученицима **да за домаћи задатак ураде** задатке у делу ***Хоћу да знам, зато сам/а резимирам!*** на стр. 10у уџбенику. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
| Проблеми који су настали и како су решени: | | | | |
| Следећи пут ћу променити/другачије урадити: | | | | |
| Општа запажања: | | | | |